Diari Oficial de la Generalitat Valenciana


Sumari del DOGV 7054, del 26-06-2013 (2013/6489)

Subhasta d'un bé immoble a Aldaia.
----------------------------------

### Dades del document

Número de DOGV
:   7054

Data del DOGV
:   26-06-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/6489


Organisme emissor
:   Notaria de Manuel González-Lliberós Casanova

Tipus de document
:   Subhasta

Subhasta d'un bé immoble a Aldaia. [2013/6489]  
Manuel González-Lliberós Casanova, notari del Col·legi de València, amb residència a Aldaia, faig saber:   
Que en la meua notària, sítia a Aldaia (València), carrer de Miquel Grau 1-B, cantó a la plaça d'Europa, es tramita venda extrajudicial, conforme a l'article 129 de la Llei d'Hipotecària, amb aplicació de l'article 12 del Reial Decret Llei 6/2012, de 9 de març, de Mesures Urgents de Protecció de Deutors Hipotecaris sense Recursos, de la següent finca hipotecada:  
Urbana. Número quaranta-dos. Vivenda ubicada en la primera planta alta de l'edifici, i marcada amb la porta número tres, del tipus C; distribuïda per a habitar. Té una superfície aproximada útil de 78,71 metres quadrats i construïda amb elements comuns de 99,57 metres quadrats. Confronta, mirant des del carrer de Sant Joan de Ribera: front, el dit carrer; dreta, replanell d'escala, celobert i vivenda porta núm. 4; esquerra, límit general fons de l'edifici; i fons, vivenda porta núm. 13, celobert interior i pati interior d'illa. Esta vivenda té accés i dret d'ús exclusiu a una porció de terrassa que dóna al pati interior d'illa, amb una superfície aproximada de 3,29 metres quadrats.  
Quota de participació: 2,4 5 %.  
Registre: en el de la Propietat d'Aldaia, tom 2841, llibre 473 d'Aldaia, foli 173, finca 24428.  
Forma part de l'edifici siti a Aldaia, carrer de Sant Pasqual, número seixanta-dos.  
Com que és procedent la subhasta de la finca, es fan saber les seues condicions:  
1. Tindrà lloc en la meua notaria una única subhasta el dia 30 de juliol de 2013, a les 10.00 hores, sent el tipus base el de cent setanta mil cinc-cents vint-i-huit euros i cinquanta-sis cèntims (170.528,56 €), que és pactat en l'escriptura de préstec hipotecari de què prové. No obstant això, si es presentaren postures per un import igual o superior al 70 per cent del valor pel qual el bé ix, s'entendrà adjudicada la finca a qui faça la millor postura.  
2. Quan la millor postura presentada fóra inferior al 70 per cent del tipus assenyalat per a la subhasta, podrà el deutor presentar, en el termini de 10 dies, tercer que millore la postura, oferint quantitat superior al 70 per cent del valor de taxació o que, encara inferior al dit import, resulte suficient per a aconseguir la completa satisfacció del dret de l'executant.  
3. Transcorregut l'expressat termini sense que el deutor del bé realitze el que preveu el paràgraf anterior, el creditor podrà demanar, dins del termini de cinc dies, l'adjudicació de la finca per import igual o superior al 60 per cent del valor de taxació.  
4. Si el creditor no fera ús de la mencionada facultat, s'entendrà adjudicada la finca a qui haja fet la millor postura, sempre que la quantitat que haja oferit supere el 50 per cent del valor de taxació, o tot i ser inferior, cobrisca, almenys, la quantitat reclamada per tots els conceptes.  
  
5. Si en l'acte de la subhasta no hi ha cap postor, podrà el creditor, en el termini de 20 dies, demanar l'adjudicació per import igual o superior al 60 per cent del valor de taxació.  
6. Si el creditor no fera ús de la facultat a què es referix el paràgraf anterior, caldrà ajustar-se al que preveu l'article 236.n del Reglament Hipotecari.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres de 09.30 a 13.30 hores. S'entendrà que tot licitador accepta com a suficient la titulació aportada. Les càrregues, gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 % del tipus que corresponga a la subhasta, per mitjà de xec bancari a nom del notari.  
Podran fer-se postures per escrit en plec tancat, acompanyant el xec del depòsit previ, fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior podrà fer-se cedint a un tercer.  
  
Aldaia, 17 de juny de 2013.- El notari: Manuel González-Lliberós Casanova.